หลังคลอดน้องได้1เดือนแร้วมีอะไรกับแฟนหลั่งในค้ะ มีโอกาสท้องมั้ยค้ะ ยังม่ไเ้กินยาคุมรือทำอะรัยเรย กังวลมากเรยค้ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากมารดาให้นมลุกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีได้ดังนั้น หากฝ้ายได้ให้นมลูกอย่างสม่ำเสมอ และหากประจำเดือนยังไม่มาโอกาสที่จะตั้งครรภ์นั้นยังถือว่าน้อยมากค่ะ หลังจากนี้ แนะนำให้ไปตรวจหลังคลอด และสามารถเริ่มคุมกำเนิดได้เลย โดยอาจเลือกวิธีฝังยาคุมกำเนิด หรือฉีดยาคุมกำเนิดชนิดที่เป็นฮอร์โมนเดี่ยว (หรือชนิดที่ฉีดทุก 3 เดือนก็ได้) ส่วนยาคุมกำเนิด ต้องเลือกชนิดที่เป็นฮอร์โมนเดี่ยว (ที่มีแต่เฉพาะฮอร์โมนโปรเจสเตอโรน) ซึ่งจะไม่มีผลต่อการลดการหลั่งน้ำนมเช่น ยี่ห้อ exluton, dailyton, cerazette เป็นต้นแต่หากไม่ได้ให้นมลูกแล้ว โอกาสที่จะตั้งครรภ์นั้นมีได้ แนะนำให้รีบเริ่มคุมกำเนิดโดยเร็ว โดยแนะนำให้เลือกใช้ยาคุมกำเนิด เพราะหากทานยาคุมหมดแผงแล้ว ประจำเดือนไม่มา ก็จะได้ตรวจหาการตั้งครรภ์ดูได้ค่ะ